Låneoptagelse i henhold til låneramme 2013 
Sagsfremstilling 
46.       Låneoptagelse i henhold til låneramme 2013 - Åbent 
  
  
SAGENS INDHOLD 
Kommunerne kan optage lån i medfør af Økonomi- og Indenrigsministeriets lånebekendtgørelse. Den tilladte 
låneadgang svarer til kommunens låneramme.  
  
I budget 2013 blev der budgetteret med låneramme til anlægsudgifter på kvalitetsfondsområdet, ESCO-projekter, 
lån til betaling af ejendomsskat, energibanken, Økonomi- og Indenrigsministeriets pulje til kommuner med lav 
likviditet og arealerhvervelser inden for jordforsyning.  
  
Den endelige låneramme beregnes ud fra de faktiske afholdte anlægsudgifter indenfor de ovennævnte formål. 
Undtaget herfra er puljen til kommuner med lav likviditet, som er givet til en generel styrkelse af kommunernes 
likviditet.  
  
Anlægsudgifterne er opgjort medio februar 2014, og den endelige låneramme er beregnet på baggrund heraf. 
  
Kommunernes lånemuligheder og –vilkår, samt Favrskov Kommunes låneoptagelse og gæld sammenlignet med 
øvrige kommuner er beskrevet i et baggrundsnotat. Notatet er vedlagt som bilag. 
  
Anlægsprojekter på kvalitetsfondsområderne 
Favrskov Kommune ansøgte 6. august 2012 Økonomi- og Indenrigsministeriet om lånedispensation til 
kvalitetsfondsområderne. Ansøgningen tog udgangspunkt i et forventet anlægsniveau på 57 mio. kr. indenfor 
kvalitetsfondsområderne. Reduceres de forventede anlægsudgifter i løbet af 2013 indenfor 
kvalitetsfondsområderne, sker der en tilsvarende reduktion af lånemuligheden. 
  
I det vedtagne budget 2013 blev der indarbejdet en låneoptagelse på 14,0 mio. kr. i forbindelse med 
anlægsprojekter inden for kvalitetsfondsområdet, svarende til Økonomi- og Indenrigsministeriets lånedispensation. 
Det endelige anlægsbudget indenfor kvalitetsfondsområdet udgør i 2013 38,4 mio. kr. Det er lavere end forventet 
ved ansøgningen om lånedispensation, hvilket medfører, at lånedispensationen reduceres til 9,4 mio. kr. 
  
I 2013 er der på området afholdt 29,8 mio. kr. i anlægsudgifter, idet nogle anlægsaktiviteter udskydes til 2014. Det 
berettiger til en låneramme på 7,3 mio. kr. i 2013. Den uudnyttede lånedispensation udgør 2,1 mio. kr. Da det 
 
Byråd 
25. marts 2014 
Sagsnr. 710-2014-
14935 
Dok.nr. 710-2014-
67650 
Sagsbehandler 
DPKRY 
  
Tidl. politisk behandling 
  
Forventet sagsgang 
ØK, BY 
Lovgrundlag 
Weena Kristensen 
forventes, at udgifterne afholdes i 2014 er der sendt ansøgning til Økonomi- og Indenrigsministeriet om overførsel af 
den uudnyttede lånedispensation fra 2013 til 2014.  
  
ESCO-projekter 
Der er i budget 2013 indarbejdet en låneoptagelse på 2,0 mio. kr. til ESCO-projekter på folkeskoleområdet. Som 
følge af, at projektet er blevet forsinket, er der i 2013 kun afholdt udgifter på 0,2 mio. kr. Derfor er lånerammen 
tilsvarende reduceret til 0,2 mio. kr. 
  
[adresse] har sammen med Siemens igangsat Fase 1, energianalysen, vedr. ESCO-projektet på 
skoleområdet. Der er imidlertid opstået usikkerhed om økonomien omkring de solcelleanlæg, der i følge Fase 1-
analysen skal udgøre en væsentlig del af grundlaget for gennemførelse af de øvrige bygningsmæssige tiltag. Som 
følge heraf er projektet blevet forsinket. Der henvises til særskilt sag ”ESCO på skoleområdet”, som Byrådet 
behandler 25. marts 2014. 
  
[adresse] 
Der er i budget 2013 afsat beløb til lånefinansiering på 6,6 mio. kr. I 2013 har der været et forbrug på 6,5 mio. kr. 
Derfor er lånerammen på 6,5 mio. kr. 
  
Lån til betaling af ejendomsskat 
Der er i budget 2013 afsat beløb til lånefinansiering på 1,3 mio. kr. i forbindelse med pensionisters indefrysning af 
betaling af ejendomsskat. Budgettet svarer til de forventede udgifter til nettolångivning (lån minus indfrielser). I 2013 
har der været et forbrug på 1,1 mio. kr. og dermed er lånerammen på 1,1 mio. kr. 
  
Puljen til kommuner med lav likviditet 
Der er i budget 2013 afsat beløb til lånefinansiering på 3,0 mio. kr., svarende til Økonomi- og Indenrigsministeriets 
lånedispensation af 31. august 2012. Lånets løbetid må maksimalt være på 10 år. 
  
Nedenstående tabel giver et overblik over den endelige låneramme (eksl. jordforsyningen): 
  
* Lånedispensation fra Økonomi- og Indenrigsministeriet. 
  
Det skal her oplyses, at Byrådet 17. december 2013 traf beslutning om lånoptagelse på jordforsyningsområdet. De 
låneberettigede udgifter til arealerhvervelser i 2013 udgjorde 7,7 mio. kr. Der kan lånes 85 % af udgifterne til 
arealerhvervelse af landbrug, frugtplantage, gartneri og planteskole samt ubebyggede landbrugslodder. 
Arealerhvervelserne gav mulighed for en låneramme på 6,5 mio. kr. På baggrund af Byrådets beslutning blev der 
ultimo 2013 optaget et 25-årigt variabelt forrentet lån på 6,5 mio. kr. i KommuneKredit. 
  
VURDERING 
Ud fra ovenstående er der forespurgt om tilbud fra Danske Bank og KommuneKredit på to lån. Et lån på 3,0 mio. kr. 
vedrørende puljen til kommuner med lav likviditet med løbetid på 10 år, og et lån på 15,0 mio. kr. vedrørende de 
øvrige områder med en løbetid på 25 år.  
  
Område (mio. kr.) 
Budget 2013 
Låneramme 
2013 
Anlægsprojekter på 
kvalitetsfondsområdet* 
14,000 
7,263 
ESCO-projekt 
2,000 
0,149 
Energibanken 
6,600 
6,512 
Lån til betaling af ejendomsskat 
1,300 
1,113 
Puljen til kommuner med lav likviditet* 
3,000 
3,000 
I alt 
26,900 
18,037 
Danske Bank har ikke ønsket at give tilbud på lån, idet de vurderer, at de ikke kan konkurrere med KommuneKredits
udbud af lån. 
  
KommuneKredit tilbyder et nyt produkt, hvor lånet optages med en basisrente. Denne lånetype har de samme 
karakteristika som en renteswapkonstruktion. Lånet betragtes som et fastforrentet lån, som optages med en fast 
basisrente. Dog vil lånet ligesom ved en renteswapkonstruktion blive justeret med et tillæg/fradrag ved hver 
rentetermin, som fastsættes af KommuneKredit på grundlag af renten på det internationale kapitalmarked og 
KommuneKredits fundingomkostninger. Nettorentebetalingen, som består af basisrenten og et tillæg/fradrag er 
således ikke helt ”fast”. Hvis KommuneKredit i fremtiden får problemer med at skaffe funding (investorer), vil der 
således være en risiko for en renteændring. KommuneKredit har i dag en AAA-rating svarende til Nationalbanken. I 
KommuneKredits lånetilbud udgør fradraget    -0,02 %. Historisk set har KommuneKredits tillæg aldrig oversteget 
+0,10 %. Siden 2010 har tillæg/fradraget ligget i intervallet -0,20 % til +0,10 %. 
  
KommuneKredit tilbyder følgende lånemuligheder: 
Lån nr. 1 – Pulje til kommuner med lav likviditet (3 mio. kr.) 
· Lån med fast rente 
- 10-årigt lån med basisrente. En afdækning via en basisrente giver pr. 5. marts 2014 en nettorentebetaling for 
kommunen på 1,5 % p.a. 
· Lån med variabel rente 
- 10-årigt aftalelån variabelt forrentet med tre måneders rentefastsættelse. Renten er pr. 5. marts 2014 på 0,25 % 
p.a. 
  
Lån nr. 2 – øvrige områder: 
· Lån med fast rente (15 mio. kr.) 
- 25-årigt obligationslån på nominelt 16,17 mio. kr. med fast rente. Renten er pr. 5. marts 2014 på 3,21 % p.a. 
Provenuet af lånet er 15,0 mio. kr. 
- 25-årigt aftalelån med fast rente. Renten er pr. 5. marts 2014 på 2,9 % p.a. 
- 25-årigt lån med basisrente. En afdækning via en basisrente giver pr. 5. marts 2014 en nettorentebetaling for 
kommunen på 2,38 % p.a. 
· Lån med variabel rente 
- 25-årigt aftalelån variabelt forrentet med tre måneders rentefastsættelse. Renten er pr. 5. marts 2014 på 0,25 % 
p.a. 
  
KommuneKredit forventer fortsat stigende renter over de kommende år og anbefaler derfor en overvægt af lån med 
fast rente. KommuneKredit anbefaler, at kommunen optager begge lån som basisrentelån. 
  
ØKONOMISKE KONSEKVENSER 
Job og Økonomi anbefaler, at begge lån optages i KommuneKredit. Det anbefales ligeledes, at der hjemtages et 
10-årigt lån i DKK på 3,0 mio. kr. med basisrente og et 25-årigt lån i DKK på 15,0 mio. kr. med basisrente. 
Etablering af lån med basisrente medfører, at kommunens andel af fastforrentede lån stiger fra 73 % til 74 %. 
  
De forventede udgifter til ydelser, som følge af låneoptagelsen, er som udgangspunkt håndteret i forbindelse med 
budgetlægningen for budget 2013-16. På grund af, at der optages mindre lån end forventet ved budgetlægningen vil 
udgiften til låneydelser falde. De budgetmæssige konsekvenser, som følge af den endelige lånoptagelse, vil blive 
medtaget i en senere budgetopfølgning. 
  
INDSTILLING 
Direktøren for Job og Økonomi indstiller til Byrådet: 
  
1. At der i KommuneKredit optages et 10-årigt lån med basisrente i DKK på 3,0 mio. kr. samt et 25-årigt lån med 
basisrente i DKK på 15,0 mio. kr. 
2. At der gives en anlægsbevilling på 18,0 mio. kr. til låneoptagelse, som finansieres af overførsel af 
rådighedsbeløb, afsat til låneoptagelsen, fra 2013 til 2014.  
  
BESLUTNING 
  
Økonomiudvalget, 18. marts 2014: 
Fraværende: Ingen 
  
Indstilles godkendt. 
  
Bilag 
  
  
  
  
Byråd, 25. marts 2014: 
Fraværende: Ingen 
  
Godkendt. 
Baggrundsnotat: Lån 
710-2014-55240 
